Molungudu

Molungudu yito molapo lo'umoonu to wala'a buwa 40 (wopato pulu) huyi to'u diipo momee'ati meyalo monika alihu wawa'o mowali moberesi, moonu wawu molamahu. 40 (wopato pulu) huyi to'u diipo bee'atiyolo meyalo diipo poponikalo, wala'a ta dulahu musi molungudu timi'idu dumodupo.
Molungudu paralu mosadiya bahan-bahan odelo odiyamola:
 Ulongo huta o taa'ubiyo huwa-huwango mowali mokaluwariya lo wumbu'o.
 Timbuwale biyasa wawu timbuwale moonu ma bilubu'o.
 Totapo talanggilala bilubu'a mo'alato.
 Humopoto, duungo wawu batangiyo bilubo'a mo'alato.
 Tapulapunga, duungo, batango wawu wuwa'ataliyo bilubu'a mo'alato.
 Linggoboto, duungo wawu batangiyo bilubu'a mo'alato.
 Duungo meme
 Pala wawu hungolawa
To tibawa lo bele talohu pohutuwala tihengo polaheyala ramba-ramba to ulonga huta. Nga'amila ramba-ramba botiye laheelo sambe lumolombula wawu wumbu'iyo ma lumuwalayi monto taa'ubu ulongo huta u huwa-huwango. Huwango ulonga botiya popowumbutolo lo wupato lambi u ma hiluwanga to huungito sambe mola ode talohu to tudu lo bele. Ta dulahu ta molungudu hulo-hulo'a to tudu lo talohu u he'owumbu'a mayi lo wonu lo ramba-ramba botiye wulo-wuloto palipa ilaanggangiyo. Utiye alihu wumbu'o patu lo ramba-ramba motombowata to ilaanggango, mokaluari wulata mopanguto wawu wawa'o mowali moberesi, moonu wawu molamahu.

Dalala:Budaya